Diari Oficial de la Generalitat Valenciana


Sumari del DOGV 3684, del 09-02-2000 (2000/732)

Rotlle d’apel·lació número 269/1999. Cèdula de notificació.
-----------------------------------------------------------

### Dades del document

Número de DOGV
:   3684

Data del DOGV
:   09-02-2000

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2000/732


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 269/1999. Cèdula de notificació. [2000/Q732]
  
Román Rodríguez de Albaladejo, secretari judicial de la Secció Novena de l'Audiència Provincial de València, mitjançant aquest edicte, faig saber:
  
Que en virtut del que s'ha acordat en la resolució del dia d'avui, dictada en el rotlle d'apel·lació número 269/1999, que prové del judici verbal número 429/1998, del Jutjat de Primera Instància número 16 de València, s'ha acordat notificar a l'apel·lada incompareguda en aquesta alçada, que es dirà al final, la sentència dictada en l'esmentat rotlle, que té l'encapçalament i la decisió que es diu tot seguit:
  
«Encapçalament
  
Audiència Provincial de València
  
Secció Novena
  
Sentència número 1.057/1999
  
- Magistrats:
  
José Martínez Fernández
  
M.ª Antonia Gaitón Redondo
  
Antonio Pardo Llorens
  
València, 24 de desembre de 1999
  
La Secció Novena de l'Audiència Provincial de València, sent-ne ponent la magistrada M.ª Antonia Gaitón Redondo, ha vist aquest rotlle d'apel·lació número 269/1999, que prové de les actuacions de judici verbal, promogudes davant del Jutjat de Primera Instància número 16 de València, amb el número 429/1998, entre les parts; d'una, com a demandant apel·lant, el senyor Domingo Granero Granero i la companyia Assigurazioni Generalli, i d'una altra, com a demandada apel·lada, el senyor Cesáreo Gómez Marín, Alba Compañía General de Seguros, SA, i la senyora Elvira Caruallo Vizcaya, sobre reclamació de quantitat, en virtut del recurs d'apel·lació interposat pel senyor Granero i la companyia Assigurazioni Generalli.
  
Decisió
  
Amb l'estimació del recurs d'apel·lació formulat per la representació processal del senyor Domingo Granero Granero i l'entitat Assicurazioni Generalli, contra la sentència de data 16 de febrer de 1999, dictada pel Jutjat de Primera Instància número 16 de València en les actuacions de judici verbal número 429/1998, revoquem aquesta resolució i, en lloc seu, amb l'estimació de la demanda formulada pel senyor Domingo Granero Granero i amb la desestimació de la interposada pel senyor Cesáreo Gómez Marín, condemnem el senyor Cesáreo Gómez Marín i l'asseguradora Alba, SA, perquè paguen a l'actor la quantitat de 256.374 pessetes, més els interessos legals d'aquesta quantitat en els termes indicats en el tercer dels fonaments d'aquesta resolució. Imposem les costes de la primera instància a la part condemnada i no es fa imposició expressa de les meritades en aquesta alçada.
  
Notifiqueu aquesta resolució a les parts comparegudes i, quan pertoque, amb un certificat literal d'aquesta resolució i l'ofici oportú, retorneu les actuacions originals al jutjat de procedència.
  
Aquesta és la nostra sentència, de la qual s'unirà un certificat al rotlle, que pronunciem, manem i firmem».
  
I perquè el que s'ha acordat es complisca i valga de notificació a l'apel·lada incompareguda en aquesta alçada, Alba, Compañía General de Seguros, SA, amb la fixació prèvia d'aquest edicte al tauler d'anuncis d'aquesta Secció Novena i la publicació en el Diari Oficial de la Generalitat Valenciana, lliure i expedisc aquest edicte.